Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: [5/2007. (II. 27.) AB határozat, ABH 2007, 120, 126.], tehát, ha jogszabály – normatív tartalom nélkül – egyedi módon
Paragraph Index: 632

[5/2007. (II. 27.) AB határozat, ABH 2007, 120, 126.], tehát, ha jogszabály – normatív tartalom nélkül – egyedi módon (munkáltatói jognyilatkozatot helyettesítõ aktussal) szünteti meg bizonyos állami szervek vezetõinek a megbízatását. Ugyanakkor, ha a rendelkezés nem valamely konkrét egyedi ügyre vonatkozik, tehát a jogalkotó célja nem közvetlenül és konkrétan meghatározott – egy vagy több személy – eltávolítása, hanem valódi és indokolható szervezeti reform, úgy nem beszélhetünk sem jogalkotói hatalommal való visszaélésrõl, sem pedig visszamenõleges hatályú jogalkotásról. Jelen ügyben – megítélésem szerint – ez utóbbi helyzet áll fenn, tehát nem egyedi döntés jogszabályi formába öntésérõl, hanem szervezeti reformról van szó még akkor is, ha a hatálybalépéskor érvényes kinevezésekre is alkalmazni kellene az új szabályokat. Nyomós jogállami érdek, az elvárt szakmaiság érvényesülésének feltétele ugyanis az, hogy az állami szervek mûködését ne terheljék belsõ feszültségek, konfliktusok. Az elnök és az elnökhelyettesek szakmai együttmûködését nyilván nem zárja ki, ha megbízatásuk nem azonos idõpontban kezdõdik, illetve végzõdik. Ugyanakkor belátható, hogy a megbízatási idõtartamok összehangolása (illetve az elnökhelyettesek jelölése jogának az elnökjelöltre való kiterjesztése) a vezetõk közötti – az együttmûködés alapvetõ feltételének tekinthetõ – bizalmat, egységet és kooperációt nagyban elõsegíti, és ezzel a szervezet mûködésének hatékonyságához, zavartalanságához hozzájárul. Határozott álláspontom, hogy az Országgyûlésnek a szerzett tapasztalatok alapján joga van mérlegelni azt, hogy mely szervezeti modell szolgálja és garantálja legjobban egy adott szerv hatékony és zökkenõmentes mûködését. Ezzel összhangban pedig az Országgyûlés szintén jogosult mérlegelni azt is, hogy egy adott – szervezeti racionalizálást végrehajtó – jogszabály-változtatás esetében szükség van-e átmeneti idõre (tehát, hogy a jogalkotó hozzáigazítja-e a módosítások hatálybalépésének idõpontját a már hivatalban lévõ tisztségviselõk megbízatása idõtartamának lejártához). Ellenkezõ esetben ugyanis az egyszer már kialakított rendszer valójában megváltoztathatatlanná válik.

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes